 Sekcia finančného trhu

**Oznámenie o začatí verejných ex post konzultácii**

Ministerstvo financií Slovenskej republiky oznamuje, že v súlade s Jednotnou metodikou na posudzovanie vybraných vplyvov dňa 4. novembra 2024 začína verejné ex post konzultácie s podnikateľskými subjektami k systematickému ex post hodnoteniu nasledovnej regulácie:

**Gestor právneho predpisu:** Ministerstvo financií Slovenskej republiky

**Názov právneho predpisu:** Zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov

**Lokalizácia:** § 9 ods. 5 zákona

**Špecifikácia:**

* Internetový odkaz na ex ante štádium hodnoteného právneho predpisu: -

<https://www.slov-lex.sk/ezbierky/pravne-predpisy/SK/ZZ/2001/381/20240801>

* Číslo legislatívneho procesu hodnoteného právneho predpisu na portáli Slov-Lex: - <https://www.slov-lex.sk/elegislativa/legislativne-procesy/SK/LP/2023/402>
* Číslo parlamentnej tlače hodnoteného právneho predpisu: - tlač č. 220

<https://www.nrsr.sk/web/Default.aspx?sid=zakony/cpt&ZakZborID=13&CisObdobia=9&ID=220>

**Ex post hodnotenie:**

regulácie/regulácií jedného právneho predpisu

navzájom súvisiacich regulácií vo viacerých právnych predpisoch

**Obdobie vykonania ex post hodnotenia (kalendárny polrok): II. 2024**

**Číslo regulácie:** 1

**Dôvod zaradenia do registra:** JM 10.3. d)

**Stručný opis regulácie:** Povinnosť odovzdať zelenú kartu poisťovni pri zániku PZP

**Znenie podnetov z podnikateľského prostredia:**

Uvedené ustanovenie je v zákone obsolentné, pretože v súčasnej dobe, kedy sú zelené karty zasielané elektronicky, ktoré si viete kedykoľvek znova a znova vytlačiť a nie vydávané vo forme originálov, len zvyšuje byrokraciu a náklady v neprospech občanov a pravdepodobne aj poisťovne. Nedáva logický dôvod ani zmysel zasielať poisťovni po zániku poistnej zmluvy (odsúhlasenej poisťovňou). Zasielať uvedenú zelenú kartu poisťovni vyžaduje zákon, o čom vás v oznámení o zániku poistnej zmluvy žiada poisťovňa dodatočne na základe zákona.

**Predbežný postoj gestora právneho predpisu:**

Ministerstvo financií SR súhlasí s úpravou uvedeného ustanovenia, ktoré vyžaduje odovzdanie zelenej karty pri zániku poistnej zmluvy. Vzhľadom na to, že dnes je možné zasielať zelenú kartu elektronicky a nejde o fyzické potvrdenie s ochrannými prvkami, ministerstvo financií SR akceptuje vypustenie tohto ustanovenia pri najbližšej novelizácii právneho predpisu.

**Termín ukončenia verejných konzultácii:** 2. decembra 2024

**Forma uskutočnenia ex post konzultácií:** Verejné ex post konzultácie je možné vykonať elektronicky.

**Kontaktná osoba:**

**Ing. Kvetoslava Zimmermann**

[kvetoslava.zimmermann@mfsr.sk](mailto:kvetoslava.zimmermann@mfsr.sk)

Príloha

**DOTAZNÍK K EX POST HODNOTENIU REGULÁCIE**

**pre účely ex post konzultácií s podnikateľským prostredím**

**v zmysle Jednotnej metodiky na posudzovanie vybraných vplyvov**

**Číslo regulácie/ Register ex post: 1**

**Právny predpis:** zákonč. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov

**Lokalizácia hodnotenej regulácie:** § 9 ods. 5

**Identifikačné údaje subjektu**:

Meno a priezvisko (obchodné meno):

Adresa:

Kontakt (tel. číslo/email):

|  |
| --- |
| 1. Je pre Vás vyhovujúce súčasné znenie hodnotenej regulácie alebo by ste navrhli reguláciu upraviť alebo zrušiť? 2. Ak Váš návrh je upraviť znenie regulácie, uveďte a popíšte Váš konkrétny návrh na zmenu hodnotenej regulácie (s prihliadnutím na zámer, s ktorým bola prijatá): 3. Ak Váš návrh je reguláciu zrušiť, uveďte dôvod. |

|  |
| --- |
| 1. Uveďte náklady, ktoré Vám hodnotená regulácia spôsobuje: 2. Ekonomické náklady - Uveďte výšku Vašich nákladov spojenú s odoslaním zelenej karty pri zániku PZP (popíšte spôsob akým ovplyvňuje regulácia výšku týchto nákladov): 3. Časové náklady **-** uveďte čas potrebný na odoslanie zelenej karty pri zániku PZP (v min.): 4. Iné |
| 1. Navrhujete alternatívne riešenie k hodnotenej regulácii? Ak áno, aké? |
| 1. Máte pripomienky k fungovaniu regulácie v praxi? |
| 1. Iné pripomienky: |

**Ďakujeme za vyplnenie a zaslanie dotazníka na adresu** [kvetoslava.zimmermann@mfsr.sk](mailto:kvetoslava.zimmermann@mfsr.sk) **v termíne do 2. decembra 2024**